recursal/SuperWikiNEXT-32B huggingface dataset:
Ալպյան ծալքավորության տեկտոնիկ քարտեզ
**Ալպյան ծալքավորություն**, երկրակեղևի շերտերի ծալքավորություն, որը տեղի է ունեցել մասամբ մեզոզոյան և առավելապես կայնոզոյան դարաշրջաններում։

Դրսևորման շրջաններ
------------------

Բնորոշ դրսևորման շրջաններից են Ալպերը, որից և ծագում է Ալպյան ծալքավորություն անվանումը։ Հաճախ տրիասի, յուրայի և ստորին կավճի ծալքավորություևև առանձնացնում են և անվանում վաղ ալպյան կամ կիմերյան ծալքավորություն։ Այն մարզերում, որտեղ տրիասի նստվածքները ծալքավորված են պերմակարբոնի նստվածքների հետ միասին (Կովկաս, Միջին Ասիա և այլն), ալպյան ծալքավորության համապատասխան մասն անվանում են էպիհերցինյան։

Ալպյան ծալքավորությունը ընդգրկում է (լայն առումով) Խաղաղ օվկիանոսն օղակող լեռների համակարգը.

Եվրոպայի տեկտոնիկ քարտեզը
* Կղզեխումբ
	+ Կորդիլիերներ,
	+ Անդեր,
	+ Նոր Զելանդիա,
* Ասիա
	+ Մալայան կղզեխումբ,
	+ Նոր Գվինեա,
	+ Ֆիլիպինյան,
	+ Ճապոնական կղզիներ,
	+ Սախալին,
	+ Կուրիլյան կղզիներ,
	+ Կամչատկա,
	+ Ալեության կղզիներ,
	+ Վերխոյանսկի լեռևաշղթա
* Ալպ-հիմալայան գեոսինկլինալի տարածման մարզերը։

Ալպյան ծալքավորության սահմաններում գտնվում են համեմատաբար երիտասարդ և բարձր լեռնաշղթաները, ակտիվ սեյսմիկ օջախները, բազմաթիվ գործող և հանգած հրաբուխները, ծանրաթյան ուժի բացասական խոշոր անոմալիաները։ Նորագույն տվյալներով ալպյան ծալքավորությանն են պատկանում նաև համաշխարհային օվկիանոսի հատակում լայնորեն տարածված ստորջրյա լեռնաշղթաները, երկրակեղևի ստորջրյա խզվածքները և խորջրյա տեկտոգենները։

Ալպյան ծալքավորության մարզերը ներդրված են գաբրոպերիդոտիտային և գրանիտային մագմայի բազմաթիվ ինտրուզիաներով, որոնց հետ էլ կապված են մետաղային օգտակար հանածոների բազմազան հանքավայրեր։

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա (օնլայն) · Ժամանակակից Ուկրաինայի · Մեծ նորվեգական · Մեծ նորվեգական · Մեծ ռուսական |
|  |
| Չափորոշչային վերահսկողություն | Microsoft: 2778884543 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 1, էջ 190)։*  |
|  |
| --- |
| **Ալպյան ռոզալիա** |
| Ալպյան ռոզալիաԱլպյան ռոզալիա |
|
| **Դասակարգում** |
| **Թագավորություն** | Կենդանիներ (Animalia) |
| **Տիպ/Բաժին** | Հոդվածոտանիներ (Arthropoda) |
| **Ենթատիպ** | Վեցոտանիներ (Hexapoda) |
| **Դաս** | Միջատներ (Insecta) |
| **Կարգ** | Բզեզներ (Coleoptera) |
| **Ընտանիք** | Երկարաբեղիկներ (Cerambycidae) |
| **Ցեղ** | Ռոզալիա *(Rosalia)* |
| **Տեսակ** | **Ալպյան ռոզալիա** *(R. alpina)* |
|
| **Միջազգային անվանում** |
| ***Rosalia alpina***Linnaeus, 1758 |
|
| **Կարգավիճակ** |
| **Հատուկ պահպանության կարգավիճակ՝**   Խոցելի տեսակ |

**Ալպյան ռոզալիա** (լատ.՝ Rosalia alpina), երկարաբեղիկների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։

Նկարագրություն
--------------

15-40 մմ մարմնի երկարությամբ խոշոր և միջին չափի բզեզներ են։ Սև բծերով վերնաթևերը մոխրագորշագույն են, երբեմն` երկնագույն շողշողյունով։ Բեղիկները մարմնից երկար են․ արուներինը՝ 1,5 անգամ, էգերինը` աննշան։

Տարածվածություն
---------------

Տարածված է Եվրոպայում (հյուսիսում մինչև Հարավային Շվեդիա), Մերձավոր Արևելքում, Կովկասում, Անդրկովկասում, Ուկրաինայում, Մոլդովայում, Բելառուսում, Ռուսաստանում, հավանաբար նաև Ղազախստանում։ Հայաստանում հայտնի է Տավուշի (Կիրանց գյուղի, Հաղարծին վանք` Թեղուտ գյուղի մոտ) և Սյունիքի (Շիկահող գյուղի մոտ) մարզերից։

Էկոլոգիա
--------

Ապրում են հաճարենու և թեղու առկայությամբ հին, գերազանցապես լեռնային անտառներում, որտեղ կան խիստ թուլացած, չորացող, ցրտահարված և փչացող բներով ծառեր, հանդիպում են հունիսից մինչև օգոստոս ամիսներին, հիմնականում` արևոտ եղանակին ծառերի բների վրա, որտեղ էլ զուգավորվում են և ձվադրում կեղևի ճեղքերում։ Զարգացումը կատարվում է 2-3 տարվա ընթացքում` կախված բնափայտի վիճակից, եղանակից և այլն։

Պահպանություն
-------------

Սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։ Ընդգրկված է ԲՊՄՄ Կարմիր ցուցակում խոցելի կարգավիճակով և Բեռնի կոնվենցիայի Հավելված երկրորդում։ Գրանցված էր ԽՍՍՀ Կարմիր գրքում։

Ծայրաստիճան հազվադեպ է հանդիպում, վերջին անգամ Հյուսիսային Հայաստանում հավաքվել է 1970-ական թվականներին, Շիկահողում միակ առանձնյակը հանդիպել է 2005 թվականին։

Վտանգման հիմնական գործոն է հանդիսանում թրթուրների զարգացման համար անհրաժեշտ տեղերի կրճատումը, որը տարածման ողջ տարածքում սովորական անտառատնտեսական գործունեությամբ պայմանավորված ծերացած և թուլացած ծառերի հատումների հետևանք է։

Պահպանվում է «Շիկահող» պետական արգելոցում և «Դիլիջան» ազգային պարկում։

Ծանոթագրություններ
------------------

1. 1 2 3 4  *Հայաստանի Կարմիր գիրք*։ Երևան: Հայաստանի բնապահպանության նախարարություն։ 2010։ ISBN 978-99941-2-420-6


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրոքհաուս |
|  |
| Տաքսոնոմիա | EOL · GBIF · iNaturalist · NCBI · ITIS TSN |
|  |
| Չափորոշչային վերահսկողություն | Microsoft: 2780705986 |

 |
**«Տանգո»**, դրամա, գրված լեհ գրող և դրամատուրգ Սլավոմիր Մրոժեկի (1930-2013) կողմից։ Այն առաջին անգամ տպագրվել է 1964 թվականին «*Dialog*» գրական ամսագրում և բեմադրվել է 1965 թվականին Բիդգոշչ քաղաքում։ Պիեսը թարգմանվել է անգլերեն, իտալերեն, ճապոներեն, ֆրանսերեն, դանիերեն, եբրայերեն, չեխերեն, սլովեներեն, հոլանդերեն, էստոներեն, գերմաներեն և այլ լեզուներով։

Սյուժե
------

Ներկայացումը տեղի է ունենում անորոշ ժամանակ Արթուրի ծնողների՝ Ստոմիլի և Էլեոնորայի տանը, ովքեր բժշկություն են ուսումնասիրում։ Տանը խառնաշփոթ է տիրում, ինչպես իրադրության մեջ, այնպես էլ ինչ-որ կանոնների և բոլորի կողմից ընդունված արժեքների բացակայության պայմաններում։ Մի կողմից, ցանկացած մարդ կարող է անել այն, ինչ ուզում է։ Մյուս կողմից, այստեղ կան բազմաթիվ ավելորդ առարկաներ, ինչպիսիք են երեխայի սայլակը, հին հարսանեկան զգեստը կամ Արթուրի պապի մահվանից հետո մնացած դիապատվանդանը։ Այստեղ կյանքը կարող է նկարագրվել «շփոթվածություն» բառով։ Արթուրը փորձում է կանոններ ստեղծել և առարկաներին իմաստ հաղորդել, սակայն նրա փորձերը դատապարտված են ձախողման։ Արթուրը փորձում է իր տատիկին համոզել, որ դիապատվանդանն օգտագործի, ընդվզում է հոր թափթփվածության և մոր կրկնակի բարոյական չափանիշների դեմ։ Նա իր համար երազում է ավանդական հարսանիքի մասին, բայց անհաջողության է դատապարտվում։ Ընդունելության կազմակերպման ժամանակ Արթուրը մոռանում է իր զգացմունքները արտահայտելու հարսնացուին, որի պատճառով նա անտարբեր է համարում Արթուրին և արդյունքում հայտարարում է Էդեկի հետ սիրավեպի մասին։ Այնուհետև մահանում է Արթուրի տատիկը, իսկ նրան էլ սպանում է Էդեքը։ Ներկայացումն ավարտվում է տանգոյի պարով, որը խորհրդանշում է հասարակ և պարզունակ զանգվածային մշակույթի հաղթանակը։ Էդեկը հայտարարում է տան վերահսկողությունն իր ձեռքը վերցնելու մասին և ստիպում է բոլորին հետևել իր կանոններին։

«Տանգոն» պատմում է ժամանակակից հասարակության մեջ սերունդների կոնֆլիկտի պատմության մասին և նրա վրա այնպիսի հայեցակետերի ազդեցությունը, ինչպիսիք են կոնֆորմիզմը, անարխիան, էնտրոպիան, Ֆորմալիզմը։ Ներկայացումը փորձում է պատասխան գտնել այն հարցին, թե արդյոք նման հասարակության մեջ տեղ կա մտավորականության համար։

Գործող անձիք
------------

* Արթուր (լեհ.՝ Artur) — Ստոմիլի և Էլեոնորայի որդին
* Ալյա (լեհ.՝ Ala) — Արթուրի զարմուհին և հարսնացուն
* Էդեկ (լեհ.՝ Edek) — «տղամարդ բեղերով», Էլեոնորայի սիրեկանը, Ստոմիլի ընտանիքի տան կանոնավոր այցելուն
* Էուգենիուշ (լեհ.՝ Eugeniusz) — Արթուրի քեռին, Էուգենյայի եղբայրը
* Էուգենյա (լեհ.՝ Eugenia) — Արթուրի տատիկը
* Էլեոնորա (լեհ.՝ Eleonora) — Արթուրի մայրը
* Ստոմիլ (լեհ.՝ Stomil) — Արթուրի հայրը։

Ծանոթագրություններ
------------------

1. ↑
2. 1 2  Michał Bujanowicz, On Sławomir Mrożek - Playwright's Tango by Culture.pl, January 30, 2008.
3. ↑  Slawomir Mrozek, Tango. WorldCat Library Catalog, 2014. OCLC 266
4. ↑  Tango - streszczenie (synopsis). Kulturalna Polska. (Լեհերեն)
5. ↑  Tango. Sławomir Mrożek - *Dzieła Zebrane* at goodreads.com.
Կաթնամթերքի տեսականի
**Կաթնամթերք,** կաթնաթթվային մթերքներ են թթվասերը, կաթնաշոռը, մածունը, ացիդոֆիլինը, թանը, չորթանը, կեֆիրը, սերուցքը, յուղազրկված կաթը, շիճուկը և այլն։

Սերուցք
-------

Հիմնական հոդված՝ Սերուցք
Սերուցքը բարձր յուղայնության կաթնամթերք է, որը ստանում են կաթի զտմամբ։ Սերուցքով պատրաստում են տարբեր ուտեստներ, առավել հաճախ՝ քաղցր կերակրատեսակներ և ըմպելիքներ։ Օգտագործում են նաև որպես բուժական սնունդ։ Սերուցքը խնոցիով հարելով կարելի է ստանալ կարագ և թան։

Թթվասեր
-------

Հիմնական հոդված՝ Թթվասեր
Թթվասերը պատրաստում են պաստերացրած և սառեցրած սերուցքը կաթնաթթվային բակտերիաներով թթվեցնելով։ Թթվասերով համեմում են որոշ կերակրատեսակներ, օգտագործում են քաղցր կերակրատեսակներ և խմորեղեն պատրաստելիս։

Կաթնաշոռ
--------

Հիմնական հոդված՝ Կաթնաշոռ
Կաթնաշոռը պատրաստում են՝ անարատ կամ պաստերացրած կաթը թթվեցնելով և շիճուկը հեռացնելով։ Կաթնաշոռը լինում է յուղալի, կիսայուղալի և յուղազերծված։ Կաթնաշոռի սպիտակուցում պարունակվում են օրգանիզմին անհրաժեշտ ամինաթթուներ, որոնց շնորհիվ այն բացառիկ արժեքավոր սննդամթերք է։ Այն հարուստ է ոսկրերի աճի, արյունագոյացման, սրտի և նյարդային համակարգի գործունեության համար անհրաժեշտ կալցիումի և ֆոսֆորի աղերով։ Օգտագործում են նաև որպես բուժական սնունդ։

Մածուն
------

Հիմնական հոդված՝ Մածուն
Մածունը թթու կաթնամթերք է։ Առաջինը պատրաստել են Հայկական լեռնաշխարհում. այն համարվում է զուտ հայկական ուտեստ։ Մածունը ստանում են եռացրած և հովացրած (մինչև 40–45օC) կաթը մերելով. հիմնականում որպես մերան օգտագործվում է պատրաստի մածունը, դրա չլինելու դեպքում՝ մակարդախոտը։ Թունավորումների դեպքում մածունն օգտագործվում է նաև որպես դեղամիջոց։

Ացիդոֆիլին
----------

Հիմնական հոդված՝ Ացիդոֆիլին
Ացիդոֆիլինը կաթնաթթվային սննդամթերք է. պատրաստում են անարատ կամ զտված կաթը կաթնաթթվային և ացիդոֆիլային ցուպիկի մաքուր մանրէախմբերով թթվեցնելով։ Օգտագործվում է բուժական սննդում։

«Նարինե»
--------

Հիմնական հոդված՝ Նարինե (սննդամթերք)
«Նարինեն» սննդային հավելում է, որը պատրաստում են կաթը մանրէաբան Լ. Հ. Երզինկյանի առաջարկած մանրէներով թթվեցնելով։ Օգտագործվում է սալմոնելոզի, դիսբակտերիոզի, գաստրիտի ժամանակ, սակայն վերջինիս էֆեկտիվությունն ապացուցված չէ։ «Նարինեն» պատենտավորված է, արտադրվում է նաև արտերկրում, օրինակ՝ Ճապոնիայում, Ուկրաինայում և այլուր։[*փա՞ստ*]

Ծանոթագրություններ
------------------

1. ↑  The History of Dairy Products

Գրականություն
-------------

* Молочные продукты, Александр Михайлович Прохоров, 1969-1978

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Կաթ և կաթնամթերք |
| --- |
|  |
| Կաթ պարունակող մթերք | Այրան  · Ացիդոֆիլին  · Բիֆիդո  · Վերենց  · Յոգուրտ  · Կաթնաշոռ  · Պրոստակվաշա  · Կեֆիր  · Կրեմ ֆրեշ  · Կուահանդա  · Կաշկ  · Մածուն  · Կաթնային կոկտեյլ  · Յուղազերծված կաթ  · Թան  · Ռյաժենկա  · Խտացրած կաթ  · Սերուցք  · Կարագ  · Թթվասեր  · Ձնագնդի  · Սուզմա  · Կաթի փոշի  · Շիճուկ  · Պանիր  · Քիչ քամած կաթնաշոռ  · Տաք կաթ  · Շուբաթ  · Քաթիկ  · Ռումինական կաթնաշոռ  · Թանաբրդոշ |
|  |
| Կաթ պարունակող ահկոհոլային ըմպելիքներ | Արակ  · Բիլկ  · Կումիս |
|  |
| Կաթով կերակրատեսակներ | Կաթով ապուր  · Սաքսոնական պանրիկ  · Սիրնիկի  · Ռակլետ |
|  |
| Տես նաև | Ֆերմենտացված կաթնամթերքներ  · Կաթնային արդյունաբերության |

 |
| **՞**Կաթնասունկ |
| --- |
|   |
|  |
| Գիտական դասակարգում |
| 

|
|  |
| Թագավորություն | Սնկեր |
|
|
|
|
|
|
|
|
|
|
|
|
|
|
|
| Կարգ | Բազիդիոմիցետներ |
|
|
|
| Ընտանիք | Դառնամատիտեղայիններ |
|
|
|
| Ցեղ | **Կաթնասունկ** |
|
|
|
|
|

 |
|  Լատիներեն անվանում |
| Lactarius
Pers. 1797 |
|  Հոմանիշներ |
| 
* Agaricus Fr. 1818
* Galorrheus (Fr.) Fr. 1825
* Gloeocybe Earle, 1909
* Hypophyllum Earle, 1909
* Lactariella J.Schröt. 1889
* Lactariopsis Henn. 1901
* Lactifluus (Pers.) Roussel, 1806
* Pleurogala Redhead & Norvell, 1993

 |
|  Տիպիկ ներկայացուցիչներ |
| 
Lactarius piperatus (L.) Pers. 1797 — Պղպեղասունկ
 |
| 

| ԴասակարգումըՎիքիցեղերում | ՊատկերներՎիքիպահեստում | 

 |
| --- | --- | --- |

 |


**Կաթնասնկեր** (լատ.՝ *Lactarius*), բազիդիավոր սնկերի դառնամատիտեղայինների ընտանիքի ցեղ։ Հայտնի է մոտ 90, Հայաստանում՝ 31 տեսակ՝ շեկլիկ (*L. deliciosus*), պղպեղասունկ (*L. piperatus*), ալիքասունկ սպիտակ (*L. pubescens*), ճռճռուկ (*L. vellereus*) և այլն։ Տարածված են անտառաշատ մարզերում, հանդիպում են ամռանը և աշնանը (1000-2100 մ բարձրություններում)։

Ցեղի բոլոր ներկայացուցիչները միկոռիզագոյացնող սնկեր են, որոնք համակեցության մեջ են մտնում տարբեր ասեղնատերև և լայնատերև ծառատեսակների հետ։

Կենսաբանական նկարագիր
---------------------

Գլխարկը (տրամագիծը՝ 25 սմ) ձագարաձև է կամ տափակ-կլորավուն՝ ներծալված, խավոտ եզրերով, սպիտակ, մոխրագույնից մինչև վարդագույն և շագանակագույն։ Թիթեղները հաճախ իջնում են ոտիկի վրա։ Պտղամիսը հարուստ է կաթնահյութով լցված կաթնատար անոթներով։ Կաթնահյութը հիմնականում սպիտակ է, որոշ տեսակների մոտ օդի հետ շփումից դեղնում է, կարմրում կամ կանաչում։ Պտղամիսը և կաթնահյութը լինում են կծու, դառը, անալի։ Ոտիկը (երկարությունը՝ 2-12 սմ, հաստ.՝ 0, 6-3) կենտրոնական է կամ թեթևակի կողքային, ամուր կամ փխրուն, հոծ կամ սնամեջ։

Նշանակություն և կիրառում
------------------------

Ցեղի գրեթե բոլոր տեսակները համեղ, ուտելի սնկեր են։ Սննդի մեջ օգտագործվում են թարմ, աղ և թթու դրած։ Կծու կամ դառը համ ունեցող տեսակներն օգտագործվում են եռացնելուց և ջուրը թափելուց հետո։

Տեսակներ
--------

Հայտնի է մոտ 120 տեսակ, որոնք տարածված են ամբողջ երկրագնդով մեկ.

Գրականություն
-------------

* *«Funghi», — Instituto Geografico De Agostini, Novara, Italia, 1997*
* *Гарибова Л. В. Сидорова И. И. Грибы. Энциклопедия природы России. — М.: 1999.*
* *Ф. В. Фёдоров, Грибы. — М. Росагропромиздат*
* *Горленко М. В. и др. Грибы СССР. — М.: 1980*

Արտաքին հղումներ
----------------

* Род Lactarius на сайте «Грибы Калужской области»

|  |
| --- |
| *Այս հոդվածի կամ նրա բաժնի որոշակի հատվածի սկզբնական տարբերակը վերցված է* *Հայաստանի բնաշխարհ հանրագիտարանից, որի նյութերը թողարկված են Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |
**Պարույր Սևակի հուշապատ**, գտնվում է Երևանի Էրեբունի համայնքում, Էրեբունի թանգարանի հարևանությամբ գործող Պարույր Սևակի անվան թիվ 123 հիմնական դպրոցի պատի խորշում։ Տեղադրվել է 1978 թվականին։ Ընդգրկված է Երևանի Էրեբունի վարչական շրջանի պատմության և մշակույթի անշարժ հուշարձանների ցանկում։

Հեղինակներ
----------

* Քանդակագործ՝ Արա Շիրազ
* Ճարտարապետ՝ Ջիմ Թորոսյան

Տվյալներ
--------

Հուշարձանը կառուցված է բրոնզից և բազալտից, բարձրությունը՝ 2 մետր։

Պատմություն
-----------

Հուշարձանի աջ և ձախ կողմերում շենքի պատին փորագրված են քառյակներ Պարույր Սևակի բանաստեղծություններից.

...Ա՜խ, իմ հայրենի՛ք...  

Ես ոչի՜նչ, ոչի՜նչ քեզ տալ չեմ կարող,  

Ինչ էլ տամ՝ կրկին տվածդ եմ տալիս։  

Մինչևիսկ չունեմ պարտքի զգացում.  

Ես ոտից գլո՜ւխ քո պարտքն եմ որ կամ...  

Պ. ՍԵՎԱԿ («Երգ եռաձայն»-ից)

իսկ պատվանդանի ներքևի մասում հետևյալ տողերն են.

«Ճշմարտությունը չի հետազոտվում,  

Ճշմարտությունը ճանաչվում է լոկ»

։

Պատկերասրահ
-----------

* 
* 
* 
* 
* 
* 
* 
* 
* 
*

Ծանոթագրություններ
------------------

1. ↑  Արտուշ Խանջյան, Երևանի արձանները, «ՎՄՎ Փրինթ», Երևան, 2004, ISBN 99941-920-1-9
**Պարուրակահան հաստոց**, պարուրակներ մշակող մետաղահատ հաստոց։

Պարուրակահան հաստոցներ են՝

* խառատային պարուրակահան,
* պարուրակաֆրեզման,
* պարուրակահղկման,
* մանեկակտրիչ և այլ հաստոցները։

Խառատային պարուրակահան հաստոցներ
--------------------------------

Խառատային պարուրակահան հաստոցները նախատեսված են ճշգրիտ պարուրակները կտրիչով մշակելու համար և պատրաստվում են միայն ընթացքային պտուտակներով։ Պարուրակի ձևի առաջացումն ապահովվում է նախապատրաստուկի պտտական շարժմամբ (Պ1 գլխավոր շարժում) և կտրիչի ուղղագիծ համընթաց շարժմամբ (Ու2, մատուցման շարժում)։ Պ1 շարժումը էլեկտրաշարժիչից հաղորդվում է նախապատրաստուկին is լարման օղակով, ա-բ-իլ3 կինեմատիկական շղթայով, իսկ Ու2 շարժումը հաղորդվում է կտրիչին is լարման օղակով, իլ3-բ-գ ընթացքային պտուտակ շղթայով։

Պարուրակաֆրեզման հաստոցներ
--------------------------

Պարուրակաֆրեզման հաստոցները կիրառվում են պարուրակները ֆրեզներով մշակելու համար։ Խոշոր քայլով երկար պարուրակների մշակումը կատարվում է սկավառակային ֆրեզով, իսկ մանր քայլով կարճ պարուրակների մշակումը՝ օղակավոր բագմապրոֆիլ (սանրաձև) ֆրեզներով աշխատող հաստոցներով։ Այս հաստոցում ևս գլխավոր Պ1 և երկայնական մատուցման Ու3 շարժումները հաղորդվում են ֆրեզին, իսկ շրջանային մատուցման Պ2 շարժումը՝ նախապատրաստուկին։ Լայնական մատուցման՝ ներկարման Ու4 շարժումը նախապատրաստուկից հաղորդվում է ֆրեզին դ-ե-զ բռունցք 3 շղթայով։

Ֆրեզումը կատարվում է մշակվող պարուրակի ամբողջ երկարությամբ միաժամանակ։ Պարուրակի մշակման մեկ ցիկլի ընթացքում նախապատրաստուկը (2) կատարում է 1,25-1,5 պտույտ, իսկ բռունցքները (3 և 4)՝ մեկ պտույտ։

Պարուրակահղկման հաստոցներ
-------------------------

Պարուրակահղկման հաստոցները կառուցվածքով նման են պարուրակաֆրեզման հաստոցներին։ Մինչև 2 մմ քայլով պարուրակները կարելի է մշակել անմիջապես ողորկ նախապատրաստուկի վրա, իսկ 2 մմ-ից մեծ քայլով պարուրակները նախնական պարուրակահանումից հետո հղկվում են։ Պարուրակահղկման հաստոցները սարքավորված են հղկաքարի սրման ավտոմատ սարքով։

Պարուրակագլորման հաստոցներ
--------------------------

Պարուրակագլորման հաստոցները ավելի բարձր արտադրողականության պայմաններում ապահովում են բարձր որակ։ Պարուրակային հոլովակներով աշխատող հաստոցում պտտական շարժումը շարժիչից անշարժ թամբի իլին և հոլովակին հաղորդվում է ա-բ շղթայով, իսկ իլից շարժական թամբի իլին և հոլովակին՝ բ-գ շղթայով։

Շարժական թամբի լայնական շարժումը կատարվում է 4 իլ-գ-դ շղթայով պտտական շարժում ստացող բռունցքի միջոցով։ Պարուրակի մշակման ցիկլը կատարվում է այս բռունցքի մեկ պտույտի ընթացքում։ Պարուրակներ կարելի է մշակել նաև գայլիկոնիչ, ներտաշիչ, կարուսելային հաստոցների վրա։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 9, էջ 218)։*  |
**Ալոգիզմ** (հուն․՝ ά - Ժխտական մասնիկ + λαΎωμός - բանականություն), ճանաչողության մեջ տրամաբանության դերի ժխտում։ Վկայակոչելով ձևական տրամաբանության միջոցով շարժումը բացատրելու անհնարինությունը՝ ալոգիզմի պաշտպանները (Ա. Շոպենհաուեր, Ֆրիդրիխ Նիցշե, Ա. Բերգսոն և ուրիշներ) փորձում են ժխտել մարդկային բանականության հնարավորությունները՝ դրանց հակադրելով ինտուիցիան, բնազդը, հավատը և այլն։ Ալոգիզմը հիմքից մերժվում է ճանաչողության պրոցեսի դիալեկտիկական մեկնաբանությամբ։ Տերմինն առաջարկել է Հարոլդ Պալմերը լեզվական այն միջոցների՝ բառերի դասավորության, ինտոնացիա, մասնիկավորում համար, որոնք կարող են արտահայտել ժամանակի, թվի, հարաբերության և այլ իմաստներ։

Թատերագրության մեջ
------------------

Թատերագրության մեջ ալոգիզմը արտահայտչական միջոց է, որ խախտում է դարձվածքների, առանձին խոսքերի տրամաբանական կապը, խաթարում է երկխոսության հետևողական ընթացքը՝ խոսքի զավեշտական տարրերը ակնհայտ դարձնելու նպատակով։ Ալոգիզմն առավել տարածված է վոդևիլներում, զավեշտներում, ֆարսերում։

Ծանոթագրություններ
------------------

1. ↑  Հ. Զ. Պետրոսյան, Ս. Ա. Գալստյան, Թ. Ա. Ղարագյուլյան, Լեզվաբանական բառարան (խմբ. Էդ. Բ. Աղայան), Երևան, «Հայկական ՍՍՀ Գիտությունների Ակադեմիայի հրատարակչություն», 1975, էջ 4։
2. ↑  Լևոն Հախվերդյան, Թատերագիտական բառարան (Հայկական ՍՍՀ գիտությունների ակադեմիայի արվեստի ինստիտուտ) (խմբ. Ռ․ Զարյան), Երևան, «Հայաստան» (ИБ 4742), 1986, էջ 10 — 208 էջ. — 5000 հատ։


|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 1, էջ 186)։*  |
**Բառակազմական հիմք**, բաղադրյալ (բարդ, ածանցավոր, բարդածանցավոր) բառի այն մասը, որը մնում է նրանից բառակազմական վերջին քայլում ավելացած բաղադրիչը հանելուց հետո, ինչպես՝ *լսարան* բառի հիմքը **լս**-ն է, *լսարանային* բառի հիմքը՝ **լսարան**-ը։ Բառակազմական հիմքը հաճախ կարող է համընկնել բաղադրյալ բառի արմատի հետ, սակայն արմատից տարբերվում է նրանով, որ կարող է կազմված լինել մեկից ավելի ձևույթներից, որոնցից մեկը պարտադիր պետք է հիմնական ձևույթ լինի։ Բառակազմական հիմքը որոշելու համար անհրաժեշտ է ճիշտ որոշել բաղադրյալ բառի անմիջական բաղադրիչները։ Բառային պատճառաբանվածությամբ պայմանավորված՝ երբեմն միևնույն բառի համար կարող են տարբեր հիմքեր ենթադրվել, օրինակ՝ *լեզվաբանական* բառը կարող է կազմված լինել **լեզվաբան** հիմքից *-ական*- ածանցի հավելումով («լեզվաբանին հատուկ, վերաբերող») կամ *լեզվաբանություն* հիմքից՝ *-ություն*-ի անկումով («լեզվաբանությանը հատուկ»)։

Ըստ տարբեր հատկանիշների՝ առանձնացվում են բառակազմական հիմքերի տարբեր տեսակներ։
Այսպես, ըստ բառակազմության ընթացքում ձևափոխվելու կամ չձևափոխվելու հատկանիշի,հիմքերը լինում են անփոփոխ և փոփոխվող։ *Անփոփոխ* են բառակազմության ընթացքում որևէ փոփոխության չենթարկվող հիմքերը, օրինակ՝ **գործ**-արան, **աշակերտ**-ական, *փոփոխվող* են տարբեր ձևափոխությունների ենթարկվող հիմքերը։ Փոփոխվող հիմքերն իրենց հերթին բաժանվում են հետևյալ տեսակների՝

* *հնչյունափոխական,* որոնք առաջանում են շեշտափոխության հետևանքով, օրինակ՝ **դեղն** (< դեղին)/ավուն, **բերքատվ**(< բերքատու)/ություն
* *բառակապակցական,* որոնք կազմվում են բառակապակցություններից, օրինակ՝ **շաբաթօր**յա, **երկհատոր**անոց,
* *բառաձևային,* երբ բառակազմության հիմք է դառնում բառի ոչ թե ելակետային ձևը, այլ հարացուցային ձևերից մեկը, օրինակ՝ **աշնան**ային,
* *սղատարրային,*որոնք առաջանում են, երբ բառակազմության ժամանակ տեղի է ունենում արմատի որոշ բաղադրիչների անկում, օրինակ՝ թշնամ**ի** - թշնամական, Եգիպտ**ոս** - եգիպտական,
* *հավելատարրային,* որոնք առաջանում են, երբ բառակազմության ժամանակ արմատին ավելանում են լրացուցիչ տարրեր (**ա** հոդակապը, **յ** ձայնակապը, գրաբարյան **ն** վերջնահնչյունը և այլն), օրինակ՝ **գրա/**տախտակ, **արքայա/**դուստր։

Բարդ բառերի դեպքում բոլոր արմատներն էլ բառակազմական հիմքեր են, օրինակ՝ դաշտա-վայր, հանքա-հոր։

Էդ. Աղայանը իսկական բարդությունների հիմքերը բաժանում է սերող և բաղադրող տեսակների՝ ըստ նրանց բառակազմական դերի։ *Սերող* է կոչվում ձախակողմյան հիմքը, որին ավելանում է որևէ այլ բաղադրիչ, իսկ *բաղադրող՝* աջակողմյան հիմքը, որն ավելանում է սերող հիմքին՝ կազմելով նոր բաղադրություն, օրինակ՝ *դաշտավայր* բառի սերող հիմքը **դաշտ**-ն է, իսկ բաղադրող հիմքը՝ **վայր**-ը։

Աղբյուրներ
----------

* Աղայան Էդ. Ընդհանուր և հայկական բառագիտություն, Երևան, 1984։
* Աղայան Էդ. Ջահուկյան Գ. Քոսյան Վ. Առաքելյան Գ. Հայոց լեզու, 1-ին մաս, Ա պրակ, Երևան, 1980։
* Գալստյան Ս. Ժամանակակից հայոց լեզվի գործնական աշխատանքների ձեռնարկ, Երևան, 2008։
**Փիթ Բեստ** (անգլ. Randolph Peter «Pete» Best, նոյեմբերի 24, 1941(1941-11-24), Չեննայ, Բրիտանական Հնդկաստան, Բրիտանական կայսրություն), բրիտանացի երաժիշտ և երգերի հեղինակ։ 1960 թվականից մինչև 1962 թվականները եղել է The Beatles խմբի թմբուկահար։

Կենսագրություն
--------------

### The Beatles

Փիթի մայրը՝ Մոնա Բեսթը հանդիսանում է լուվերպուլական «Կազբա» («Казба») ակումբի սեփականատեր, որտեղ The Beatles-ը շատ հաճախ է հանդես եկել, Բեսթին The Beatles-ը 1959 թվականին հրավիրել են խմբում մի քանի անգամ հանդես գալ։ Որոշակի երաժշտական դադարից հետո՝ 1960-1961 թվականներին Բեսթը Համբուրգ (Գերմանիա) ուղևորության ժամանակ նորից միանում է խմբին։ Նա նվագախմբում հանդես է եկել 1962 թվականին The Beatles-ի EMI-ի առաջին ֆիլմի համար, իսկ օգոստոսի 16-ին նրան փոխարինել է Ռինգո Սթարը։

Այն մասին որ նրան հեռացնում են խմբից, ասել են ոչ թե նրա նախկին խմբի անդամները, այլ The Beatles-ի մենեջեր Բրայան Էպստայնը։ Բեսթի հեռանալուն նպաստել է Ջորջ Մարտինը, նա դարձել է խմբի պրոդյուսեր, որը շատ բավարարված չէր հարվածային գործիքներով տիրապետելուն։

Բեսթի խմբից հեռանալու պատճառը միայն այն չէր որ նա վատ էր նվագում։ Փիթը չէր համարվում խմբի լիարժեք անդամ, քանի որ մյուս անդամների հետ իր հարաբերություները բավական լարված էին։ Ջոն Լենոնն, Փոլ ՄաքՔարթնին և Ջորջ Հարիսոնն իրենց ազատ ժամանակը անցկացնում էին միասին։ Նա չէր ընդունում խմբի ընդհանուր ոճը, չի համաձայնվել սանրվածքի և հագուստի հետ։ Փիթը չի համաձայնվում խմբի մյուս անդամների հետ։

Մեկ այլ տարբերակի համաձայն, որի մասին Ալբերտ Գոլդմանը գրել է «Ջոն Լենոն» գրքում, Փիթը միակն էր խմբի մեջ, որի արտաքինը համապատասխանում էր աստղային չափանիշներին։ Բեսթի խմբից հեռանալու պատճառներից մեկը գեղեցկությունն էր, քանի որ խմբում իշխանությունը բաժանված էր Փոլի և Ջոնի միջև, և նրանցից ոչ մեկը չէր կարող հաշտվել այն բանի հետ, որ ինչ որ երրորդ անձ կարող էր իրենց գերազանցել հանրության աչքում։

### The Beatles-ից հետո

Հետագայում Փիթը փորձեց սկսել սոլային կարիերա, սակայն նրա բոլոր փորձերը անհաջող ավարտվեցին։ Նրա ֆինանսական վիճակը ժամանակին հասել է կործանման։ Այնուամենայնիվ, երբ 1995 թվականին լույս տեսավ The Beatles-ի The Anthology ալբոմը, Փիթը նշանակալի ֆինանսական պարգևներ է ստացել։

2007 թվականի փետրվարին The Beatles-ի պրոդյուսեր Ջորջ Մարտինը հրապարակայնորեն ներողություն խնդրեց Բեսթից 1962 թվականին նրան խմբից հեռացնելու համար։

Ծանոթագրություններ
------------------

1. 1 2  ČSFD (չեխերեն) — 2001.
2. ↑  Бест(չաշխատող հղում)

Գրականություն
-------------

* The BEATLES: Иллюстрированный справочник / В. Ястребов, Ю. Герасимова, Н. Миронова. — Ульяновск: РИА «Симбвестинфо», 1999. — 936 с.: ил. — (Справочники от «Симбвестинфо») — ISBN 5-86174-011-9
* *Голдман, Альберт* Джон Леннон

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Allmusic · ČSFD · Discogs · Internet Movie Database · MusicBrainz · Rate Your Music · Rodovid |
|  |
| Բառարաններ և հանրագիտարաններ | Բրիտանիկա (օնլայն) · Notable Names Database |
|  |
| 

|  Չափորոշչային վերահսկողություն |
| --- |
|  |
| BNF: 12192065j · GND: 122181832 · ISNI: 0000 0001 2022 8449 · LCCN: n82220399 · NDL: 00433194 · NKC: js20061201001 · NTA: 071668063 · SUDOC: 085102318 · VIAF: 27112034 · WorldCat VIAF: 27112034 |

 |

 |
**Ռադիոլոկացիա**, տեղաբաշխում, տեղավորում, գիտության և տեխնիկայի բնագավառ, որն ուսումնասիրում է տարբեր օբյեկտների, նշանակետերի դիտման ռադիոտեխնիկական միջոցներն ու եղանակները։ Ռադիոլոկացիա ասելով հասկանում են նաև ոադիոլոկացիոն կայանների օգնությամբ օբյեկտների ռադիոլոկացիոն դիտման (հայտնաբերման, ճանաչման, տարածական դիրքորոշման) պրոցեսը։ Ռադիոլոկացիաում չափում են օբյեկտի հեռավորությունը, ուղղությունը դիտման կետի նկատմամբ, շարժման շառավիղային և անկյունային արագությունները։ Օբյեկտների ռադիոլոկացիոն դիտումը հնարավորություն է տալիս նաև ի հայտ բերել դրանց բնորոշ առանձնահատկությունները (օրինակ, որոշել ջրային մակերևույթի սառցե ծածկույթի պարամետրերը, մթնոլորտի խոնավապարունակությունը, օբյեկտի չափերը, համադասավորությունը)։

Դիտվող օբյեկտները կարող են լինել մեկուսացած, կամ բազմաքանակ, կամ էլ հոծ գոյացությունների տեսքով։ Հնարավոր է նաև բարդ (համակցված) դիտում, օրինակ, տարածության և նրա մի որոշակի հատվածի ռադիոլոկացիոն զննում, որը հնարավորություն է տալիս այդ հատվածում կատարել նոր օբյեկտների որոնում և հայտնաբերում, միաժամանակ ստանալ արդեն հայտնաբերված օբյեկտի ընթացիկ կոորդինատները։ Տարբերում են ակտիվ և պասիվ։ Ակտիվ ռադիոլոկացիաի դեպքում դիտման համար օգտագործվում են դիտման կետից ճառագայթված և նշանակետերից անդրադարձած էլեկտրամագնիսական աղիքները։ Ակտիվ ադիոլոկացիա հնարավորություն է տալիս որոշել օբյեկտի հեռավորությունը, դիտման կետի նկատմամբ ուղղությունը, ինչպես նաև շառավիղային և անկյունային արագությունները։ Առավել տարածված զոնդող ճառագայթումով ադիոլոկացիա կարող է լինել իմպուլսային (իմպուլսային ռադիոլոկացիոն կայան) և (անընդհատ ճառագայթումով ռադիոլոկացիոն կայան)։ Իմպուլսային ռադիոլոկացիոն կայանում ճառագայթման և ընդունման համար օգտագործվում է նույն անտենան, որը, հաջորդաբար, փոխանջատիչի օգնությամբ միացվում է հաղորդչին կամընդունիչին։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 9, էջ 565)։*  |
Ռադիոլսող սարք 1922 թվական
Սեղանի ռադիոընդունիչ 1961 թվական
Ծովային ռադիոընդունիչ II Համաշխարհային պատերազմի ժամանակ
Գրպանի ռադիոընդունիչ 1990-ական թվականներ
**Ռադիոընդունիչ**, սարքավորում, որն ապահովում է անհրաժեշտ ռադիոազդանշանի ընդունումը, ուժեղացումը, փոխակերպումը ցածր հաճախային ազդանշանի և փոխանցումը բարձրախոսին, էլեկտրոնաճառագայթային խողովակին։ Ըստ նշանակման ռադիոընդունիչները լինում են ռադիոհաղորդման, հեռուստատեսային (տես Հեռուստացույց), կապի (տես Ռադիոկապ), ռադիոլոկացիոն (տես Ռադիոլոկացիոն կայան) և այլ տեսակների։ Հիմնական ֆունկցիաներն են․ հաճախային ընտրումը, ուժեղացումը, համուղղումը, որոնք իրականացվում են հաճախաընտրողական ռեզոնանսային շղթաներով (տատանողական համակարգեր, ծավալային ռեզոնատորներ, էլեկտրական զտիչ ներ) էլեկտրական տատանումների ուժեղացուցիչներով և դետեկտորով։ Ռադիոընդունիչում կատարվում է նաև ուժեղացման ավտոմատ կառավարում և հաճախականության ավտոմատ ենթալարում։ Ուժեղացումը կատարվում է կամ մինչև դետեկտորը՝ ռադիոհաճախային կամ դետեկտորից հետո՝ ցածրհաճախային ուժեղացուցիչների օգնությամբ։ Հիմնական ուժեղացումը կատարվում է ռադիոհաճախային ուժեղացուցիչներում, որտեղ միաժամանակ ապահովում է ազդանշանի ընտրումը (զտումը ռադիոազդանշաններից)։ Կախված մինչդետեկտորային ուժեղացումից տարբերում են ուղղակի ուժեղացումով (ռադիոազդանշանը ուժեղացվում է առանց հաճախականության փոխակերպման), ռեգեներատիվ (ընդունվող ռադիոազդանշանի նկատմամբ համալարված ռեզոնանսային շղթա է ներմուծվում բացասական դիմադրություն), գերռեգեներատիվ (ռադիոհաճախային ուժեղացուցիչի կոնտուրին միացվում է ընդհատվող հակադարձ կապի շղթա, որը կոնտուրում պարբերաբար առաջացնում է ինքնագրգռման տատանումներ), ֆլեքսային (միևնույն ուժեղացուցիչը միաժամանակ օգտագործվում է մինչդետեկտորային և հետդետեկտորային ուժեղացման համար), սուպերհետերոդինային (առավել տարածված է և ունի ռադիոընդունման լավագույն որակ)։ Ռադիոընդունիչի աշխատանքը բնութագրվում է զգայունությամբ (թույլ ռադիոազդանշանների ընդունման հատկությամբ), ընտրողականությամբ (անհրաժեշտ ռադիոազդանշանը օտար ռադիոհաճախային տատանումներից անջատելու հատկությամբ), կայունությամբ (առանց լրացուցիչ կարգավորումների տևական ընդունման հատկությամբ)։ Գործնականում իրագործվող զգայունությունը կախված է ռադիոազդանշանի սպեկտրի հաճախային շերտում գործող ռադիոխանգարումներից։ Ռադիոընդունիչի սահմանային զգայնությունը կախված է նրա ներքին՝ ֆլուկտուացիոն աղմուկներից։ Վերջինների խանգարիչ ազդեցությունը թուլացնելու համար օգտագործվում են ցածր աղմուկով մուտքային ուժեղացուցիչներ։ Դրանցից պարզագույնը թունելային դիոդով ռեգեներատիվ ուժեղացուցիչն է։ Ավելի լավ արդյունքներ են տալիս պարամետրական և քվանտային ուժեղացուցիչները։ 

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից։*  |
**Բլյուխերի փողոց** (ռուս.՝ Улица Блюхера), փողոց Ղրիմի Յալթա քաղաքում։ Անվանվել է խորհրդային ռազմական և կուսակցական գործիչ, Խորհրդային Միության մարշալ Վասիլի Կոնստանտինովիչ Բլյուխերի (1889-1938) պատվին։ Սկիզբ է առնում Լոմոնոսովի փողոցից և ավարտվում Սևաստոպոլի խճուղու հետ հատումով։ Երկարությունը 2 կիլոմետր է։

Նկարագրություն
--------------

Յալթա քաղաքի Բլյուխերի փողոցը սկսվում է Լոմոնոսովի փողոցից, հատում Բիրյուկովի փողոցը, Պիրոգովի փողոցը, Գրիբոյեդովի փողոցը, Ուկրաինական փողոցը, Գորկու փողոցը և ավարտվում Սևաստոպոլի խճուղու հետ հատումով։ Փողոցում կա համարակալված 84 շինություն։ Երկարությունը 2 կիլոմետր է։

Բլյուխերի փողոցի փոստային դասիչներն են՝ 298600, 298604, 298607։

Փողոցն անվանվել է խորհրդային ռազմական և կուսակցական գործիչ, Խորհրդային Միության մարշալ Վասիլի Կոնստանտինովիչ Բլյուխերի (1889-1938) պատվին։ Նա մասնակցել է Առաջին համաշխարհային պատերազմին։ 1917 թվականի Փետրվարյան հեղափոխությունից հետո հեղափոխական գործունեություն է ծավալել Սամարայում։ Աշխատել է որպես Հեռավորարևելյան ժողովրդական հանրապետության ռազմական նախարար (1921–1922)։ Եղել է համառուսաստանյան կենտգործկոմի, ԽՍՀՄ կենտգործկոմի անդամ, ՀամԿ(բ)Կ ԿԿ անդամության թեկնածու։ Պարգևատրվել է Լենինի, Կարմիր դրոշի՝ 5 (առաջին շքանշանակիրը), Կարմիր աստղի (առաջին շքանշանակիրը) շքանշաններով։

Ծանոթագրություններ
------------------

1. ↑  Տվյալ աշխարհագրական օբյեկտը տեղայակված է Ղրիմի թերակղզում, որի մեծ մասը տարածքային վեճի առարկա է Ռուսաստանի և Ուկրաինայի միջև։ Համաձայն Ռուսաստանի վարչատարածքային բաժանման՝ թերակղզում տեղակայված են ՌԴ Ղրիմի Հանրապետության սուբյեկտները և դաշնային նշանակություն ունեցող Սևաստոպոլ քաղաքը։ Համաձայն Ուկրաինայի վարչատարածքային բաժանման՝ Ղրիմում գտնվում են Ուկրաինայի կազմի մեջ մտնող Ղրիմի Ինքնավար Հանրապետությունը և հատուկ կարգավիճակ ունեցող Սևաստոպոլ քաղաքը։
2. ↑  «Հայկական Սովետական Հանրագիտարան, հ. 2, էջ 453»։ Վերցված է 2019 Ապրիլ 29

Աղբյուրներ
----------

* Улица Блюхера в Ялте
* Подробная карта улица Блюхера, город Ялта со спутника с номерами домов, индекс и маршруты, Яндекс, Гугл карта

Արտաքին հղումներ
----------------

* г. Ялта, улица Блюхера
**Ռադիոչափական վերլուծություն**, նյութի քիմիական բաղադրության որոշման եղանակների համալիր՝ հիմնված ռադիոակտիվ իզոտոպների և միջուկային ճառագայթների ակտիվության չափման վրա։ Ուղղակի ռադիոչափական որոշման դեպքում որոշվող իոնը նստեցնում են ռադիոակտիվ իզոտոպ պարունակող լուծույթի ավելցուկով և չափում նստվածքի կամ ռեագենտի ավելցուկի ռադիոակտիվությունը։ Ռադիոչափական տիտրման եղանակն օգտագործվում է, երբ որոշվող իոնը ռեագենտի հետ առաջացնում է քիչ լուծելի կամ հեշտ լուծահանվող միացություն։ Տիտրման վերջնակետը որոշում են չափելով լուծույթի կամ էքստրակտի ռադիոակտիվությունը (ավելացվող լուծույթի ծավալի և չափված ռադիոակտիվության կախումն արտահայտող կորը բեկվում է)։ Իզոտոպային նոսրացման եդանակը հիմնված է տարրի իզոտոպների քիմիական հատկությունների նույնության վրա։ Վերլուծվող նմուշի վրա ավելացվում է որոշվող տարրի որոշակի քանակություն (ա0), որը պարունակում է այդ տարրի ռադիոակտիվ իզոտոպ և ունի հայտնի ռադիոակտիվություն (10)։ Որևէ մատչելի եղանակով (նստեցում, էլեկտրոլիզ են) անջատում են որոշվող տարրի մի մասը (mi) և չափում նրա ռադիոակտիվությունը։ Որոշվող նյութի պարունակությունը հաշվում են m= —֊ mi—m0 բանաձևով։ Ակտիվացնող վերլուծության դեպքում հետազոտվող նյութը ճառագայթում են (ակտիվացնում) միջուկային մասնիկներով կամ կոշտ 7 ճառագայթներով և չափում առաջացած ռադիոակտիվ իզոտոպների ռադիոակտիվությունը, որն ուղիղ համեմատական է որոշվող տարրի ատոմների թվին և կախված է տվյալ միջուկային ռեակցիայի բնույթից։ Ֆոտոնեյարոնային հղանակը հիմնված է մեծ էներգիա ունեցող Y-քվանտների ազդեցությամբ որոշվող տարրի ատոմների միջուկներից նեյտրոնների անջատման վրա, որոնց քանակությունը համեմատական է այդ տարրի պարունակությանը նմուշում։ Ռադիոչափական վերլուծություն կիրառում է նաև նեյտրոնների, 7 ճառագայթների, P-մասնիկների, ռադիոակտիվ իզոտոպների ռենտգենյան ճառագայթման քվանտների կլանման և էլեկտրոնների կամ պոզիտրոնների անդրադարձման վրա հիմնված եղանակներ։ 

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից։*  |
**Ռադիոհաղորդիչ**, ռադիոհաճախականությունների տիրույթում մոդուլված էլեկտրական տատանումներ ստանալու և այդ տատանումները որպես էլեկտրամագնիսական ռադիոալիքներ ճառագայթելու սարքավորում։ Ռադիոհաղորդիչը ռադիոկապում, հեռուստատեսության, ռադիոհաղորդման, ռադիոնավագնացության մեջ, ռադիոլոկացիայում և տեխնիկայի այլ բնագավառներում, ռադիոալիքների միջոցով ինֆորմացիայի հաղորդման սարքավորումների և համակարգերի կարևորագույն բաղադրիչն է։

Ռադիոհաղորդիչները տարբերվում են․ ըստ աշխատանքային ալիքների տիրույթի, տատանումների հզորության մոդուլման եղանակի (ամպլիտուդային, հաճախային, փուլային են), ակտիվ տարրի տիպի (լամպային, անզիստորային, մագնետրոնային են), նշանակման (կապի, ռադիոլոկացիոն և այլն), տեղակայման (ստացիոնար, շարժական)։ Պարզագույն (միակասկադ) ռադիոհաղորդիչներ պարունակում է ինքնագրգռումով գեներատոր, որը հաստատուն (հազվադեպ՝ փոփոխական) հոսանքի էներգիան փոխակերպում է ոադիոհաճախային տատանումների էներգիայի, ոդուլյատոր, ինչպես նաև էլեկտրասնման աղբյուր։ Դեցիմետրական և ավելի երկար ալիքների միջակայքում աշխատող (հատկապես միջին և մեծ հզորության) ռադիոհաղորդիչներները սովորաբար կազմված են տարբեր ֆունկցիաներ կատարող մի քանի աստիճաններից։

Ռադիոհաղորդիչների բազմաստիճանությունը կիրառվում է գլխավորապես կրող հաճախականության բարձր կայուն հաճախականության թույլատվությամբ հզոր տատանումների ստացման համար։ Փոքր հզորության ընթացքում գեներատորն արտադրում է ռադիոհաղորդիչներ աշխատանքային հաճախականությունից ավելի ցածր հաճախականության տատանումներ։ Հաջորդ աստիճաններում կատարվում է հաճախականության բազմապատկում։ Երբ հաճախականության կայունությանը ներկայացվում են խիստ պահանջներ, ընթացքում գեներատորից անմիջապես հետո դրվում է բուֆերային աստիճան, որ բացառում է հաջորդ, ավելի հզոր աստիճանների ազդեցությունը գեներատորի վրա։ Տատանումների հզորության մեծացման համար կիրառվում է տատանումների հզորության և լարման նախնական ուժեղացման աստիճան (կամ աստիճաններ), որը գրգռում է ռադիոհաղորդիչների ելքի հզոր աստիճանը և կոչվում է անկախ կամ արտաքին գրգռումով գեներատոր։ Ռադիոհաղորդիչների այս կամ այն պարամետրի փոփոխությամբ իրականացվում է ռադիոհաճախականության տատանումների մոդուլումը։ Մոդուլացված տատանումները կապի շղթաներով հաղորդվում են անտենային, կապի մալուխային կամ հաղորդալարային գծերին։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից։*  |
**Վաճառական Պլոտնիկովի տուն** (ռուս.՝ Дом купца Плотникова), տուն Ռուսաստանի Ռոստովի մարզի Կոնստանտինովսկ քաղաքում։ Կառուցվել է 1912 թվականին։ Այժմ տանը խանութներ են։ Ըստ Մարզային տեսչության գլխավոր վարչության 2002 թվականի դեկտեմբերի 31-ի թիվ 124 հրամանի՝ շենքը ճարտարապետական հուշարձան է։

*Հասցեն՝* 347250, Ռոստովի մարզ, ք. Կոնստանտինովսկ, Լենինի փողոց, տուն 28։

Պատմություն
-----------

19-րդ դարում - 20-րդ դարի սկզբին Ռոստովի մարզի Կոնստանտինովսկ քաղաքում բազմաթիվ շենքեր կառուցվել են էկլեկտիկ ճարտարապետության ոճով։ Այս ոճը նույն շենքում միավորում է ռոկոկոյի, բարոկկոյի, Վերածննդի և մոդեռնի կառուցողական և դեկորատիվ տարրերը։ Նման ոճով կառուցված շինության օրինակ է վաճառական Պլոտնիկովի երկհարկանի աղյուսե տունը, որը գտնվում է Կոնստանտինովսկ քաղաքի Հոկտեմբերի 25-ի և Լենինի փողոցների խաչմերուկում։ Այս առևտրի տունը կառուցվել է 1912 թվականին հարուստ վաճառական Պլոտնիկովի միջոցներով։ Շինարարությունն ընթացել է 1908-ից մինչև 1912 թվականը։ 20-րդ դարի սկզբին այստեղ վաճառվում էին կտորներ, մանածագործական արտադրանք, սրբապատկերներ և այլն։ Վաճառականը վարձում էր գործակատարի, որը պետք է ճանաչեր ապրանքը և կարողանար գնորդներին առաջարկել ճիշտ գործվածքներ։ Վաճառականի սահմանած կարգերը խիստ էին։ Գործակատարին կարող էին ազատել աշխատանքից, եթե նա ձեռքից բաց թողներ 2-3 գնորդի։

Շենքն արտաքնապես ազդեցիկ է, սակայն պակաս տպավորիչ չէ նաև ներսից։ Այնտեղ առկա են մեծ չափի և տարողության պահեստներ, որոնք գտնվում են նկուղում և տարածքով շատ ավելի մեծ են, քան խանութը։

Համաձայն Մարզային տեսչության գլխավոր վարչության 2002 թվականի դեկտեմբերի 31-ի թիվ 124 հրամանի՝ վաճառական Պլոտնիկովի տունը տարածաշրջանային նշանակության ճարտարապետության հուշարձան է։

Նկարագրություն
--------------

Վաճառական Պլոտնիկովի երկհարկանի աղյուսե տունը կառուցվել է էկլեկտիզմի ոճով։ Շենքն ունի միջհարկային քիվ, երկրորդ հարկի յոթ կիսաշրջանաձև պատուհանները պատրաստված են զարդաքիվերով և որմնասյուներով։ Շենքի վերևի մասում կա լսողական պատուհաններով ատտիկոս։ Շենքի առաջին հարկը կոպտատաշ քարից է և ունի մեծ ցուցափեղկեր։ Շենքն ունի երկու մուտք ճակատի կողմից։ Նմանապես կառուցված է նաև տան Հոկտեմբերի 25-ի փողոցի ճակատային մասը։

Նկուղային հարկում կան տարողունակ պահեստներ։

Ծանոթագրություններ
------------------

1. ↑  Глазычев В. Л. Архитектура. Энциклопедия. — М.: Дизайн. Информация. Картография; Астрель; АСТ, 2002. — 672 с. — ISBN 5-17-005418-1.

Արտաքին հղումներ
----------------

* Торговый дом купца Плотникова
* Константиновск, Торговый дом Плотникова. Archived 2019-04-11 at the Wayback Machine.
* Константиновский район, г. Константиновск, Улица Ленина, 28
* Константиновский район, г. Константиновск
**Ռադիոտեխնիկա**, գիտության և տեխնիկայի ճյուղ, որի խնդիրներն են․ բարձր հաճախային ազդանշանների ստացումը և հաղորդումը ազատ էլեկտրամագնիսական ալիքների տեսքով, այդ ազդանշանների ընդունումը, մշակումը և օգտագործումը։ Էլեկտրամագնիսական ալիքների ռադիոտիրույթն ընդգրկում է տասնյակ հազարավոր կմ-ից մինչև մմ-ի տասնորդական մասերի երկարության ալիքները։

Ճյուղեր
-------

Ռադիոտեխնիկաի մասնաճյուղերն են. ռադիոկապը, ռադիոհաղորդումը, հեռուստատեսությունը, ռադիոհեռուստամեխանիկան, ռադիոնավագնացությունը և ռադիոլոկացիան։ Զարգացման բոլոր փուլերում ռադիոտեխնիկան առնչվելէ ֆիզիկայի և մաթեմատիկայի առանձին բաժինների, հատկապես ռադիոֆիզիկայի, կիսահաղորդչային ֆիզիկայի, տատանումների, ինֆորմացիայի և հավանականությունների տեսությունների հետ՝ իր հերթին խթանելով նրանց զարգացումը։

Պատմություն
-----------

Ռադիոտեխնիկաի հիմքը դրվեց էլեկտրամագնիսական ինդուկցիայի երևույթի հայտնաբերմանը վերաբերող Մայքլ Ֆարադեյի աշխատանքներով (1831), որոնց տեսական զարգացումը հանգեցրեց Ջեյմս Մաքսվելի մշակած էլեկտրամագնիսական դաշտի տեսությանը (1864)։ Էլեկտրամագնիսական ալիքների գոյությունը փորձնականորեն հաստատեց Հենրիխ Հերցը (1886)։

Ալեքսանդր Պոպովը և Գուլիելմո Մարկոնին, զարգացնելով Հերցի փորձերը և օգտագործելով ռեզոնանսի վերաբերյալ նորվեգացի ֆիզիկոս Վ․ Ֆ․ Կ․ Բյերկնեսի, Ու․ Թոմսոնի և ուրիշների ուսումնասիրությունները, լուծեցին էլեկտրամագնիսական ալիքների ոգնությամբ անթել կապի (գործնական մեծ արժեք ներկայացնող) խնդիրը՝ հիմնադրելով տեխնիկայի նոր ճյուղ («անթել հեռագրություն»)։ Ռադիոտեխնիկաի զարգացման հետագա ընթացքը բնորոշվում է «անթել հեռագրության» գործիքների կատարելագործմամբ, մարող տատանումներից՝ չմարողներին անցումով։ Ռադիոտեխնիկաի զարգացումը սկզբունքորեն նոր հիմքերի վրա դրվեց էլեկտրոնային լամպի հայտնագործմամբ։

Անգլիացի Ջոն Ամբրոս Ֆլեմինգը ստեղծեց դիոդը (1904), իսկ ամերիկացի Լի դը Ֆորեստը՝ տրիոդը (1907)։ Վերջինս, էլեկտրական տատանումների ուժեղացման իրագործման շնորհիվ, հեղաշրջում առաջացրեց ռադիոհաղորդման և ռադիոընդունման տեխնիկայում։ Հետագայում ստեղծվեցին ավելի բարդ լամպեր՝ տետրոդը (1919) և պենտոդը (1930), մշակվեց ռադիոընդունման ավելի զգայուն՝ սուպերհետերոդինային եղանակը (ԱՄՆ)։ 1948 թվականից լայն կիրառություն գտավ ամերիկացի գիտնական Ուիլյամ Շոկլիի ղեկավարությամբ ստեղծված կիսահաղորդչային տրիոդը՝ տրանզիստորը։

Ռադիոտեխնիկայի զարգացման մեջ մեծ ավանդ են ներդրել սովետական գիտնականներ Միխայիլ Բոնչ-Բրուևիչը, Նիկոլայ Պապալեքսին, Լեոնիդ Մանդելշտամը, Միխայիլ Շուլեյկինը, Աբրամ Իոֆֆեն, Ակսել Բերգը, Ալեքսանդր Մինցը և շատ ուրիշներ։ Ֆ․ Վուդվուրդի, Վլադիմիր Կոտելնիկովի, Ալեքսանդր Խարկևիչի և ուրիշների աշխատանքները աղմուկների առկայությամբ ազդանշանների ընդունման նոր՝ վիճակագրական ուղղություն զարգացրին։

Կիրառությունների ոլորտներ
-------------------------

ժամանակակից ռադիոտեխնիկա թափանցել է մարդկային գործունեության համարյա բոլոր ոլորտները՝ տիեզերական կապից մինչև բժշկություն, ռադիոաստղագիտությունից և ռադիոկառավարումից մինչև տարրական մասնիկների արագացուցիչներ, հաշվողական մեքենաներ և այլն։


|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից։*  |
Երեք պերկես և երեք խեցի, ապուլիական ձկան ափսե, մ.թ.ա. 340-մ.թ.ա. 320 թվականներ, Բրիտանական թանգարան
Լուվրում գտնվող ապուլիական ձկան ափսե, մոտավորապես մ․թ․ա․350—325 թվականներ
**Ձկան ափսե,** հատուկ պատրաստված ափսե, որը ներկվում էր կարմիր սափորագրության ոճով և որի վրա հիմնականում պատկերվում էին ձկներ և տարբեր ծովային կենդանիներ`փափկամարմիններ, ծովախեցգետիններ և խեցիներ։ Հազվադեպ են պատկերումների մեջ օգտագործվել դիցաբանական արարածներ։ Այսօր գիտությանը հայտնի են մոտ 1000 ձկան ափսեներ։ Ձկան ափսեները հայտնվել են մ.թ .ա. V դարում։

Ափսեների վրա պատկերվում էին ձկների և ծովային կենդանիների տարատեսակ ցեղատեսակներ՝ բրամ, պերկես, կատվաձկներ, թյունա, թռչող ձուկ, կարիճ, կաղամար, փափկամարմիններ, ութոտնուկ, երկփեղկանիներ, ծովախեցգետիններ, խաչափառներ, դելֆիններ, ծովաձիուկներ և այլն։ Ափսեի հարթ մասը կոչվում էր pinaka կամ pinakion, ինչը նշանակում էր տախտակ։ Ափսեի կենտրոնում կարագի կամ սոուսի համար արվում էր փոքրիկ խորություն, իսկ ծայրերը թեքում էին դեպի ներքև և զարդարվում զարդապատկերներով, պարուրաձև ալիքներով, դափնտեերևների ծաղկեպսակներով։ Ձկան ափսեն, որպես կանոն, դրվում էր սեղանի վրա որևէ տակդիրի կամ պատվանդանի վրա։ Այս ափսեները հայտնի են եղել մինոյյան քաղաքակրթության ժամանակներից, բայց միայն մ.թ.ա. 5-րդ դարի վերջին են սկսել պատկերազարդվել։

Ձկան ափսեներն առաջին անգամ հայտնվել են Աթենքում մ․թ․ա․ 5-րդ դարի վերջին։ Դրանց վրա ձկները միշտ պատկերված էին փորը դեպի ափսեի ծայրը դիրքով։ Աթենքում ձկան ափսեների գունապնակը սահմանափակվում էր կարմիր կավի և սև լաքի գույներով, երբեմն`սպիտակ ներկով։ Ավելի ուշ Ստորին Իտալիայի հույները զբաղվել են բազմագույն ձկան ափսեների զանգվածային արտադրությամբ Տարանտոյում, Պեստումում, Կապուայում։ Այդ ափսեների վրա նրանք միշտ պատկերել են ձուկը՝ փորը դեպի կենտրոնում սոուսի համար նախատեսված խորությունը դիրքով։

Գրականություն
-------------

* O. Tugusheva- ն։ Corpus vasorum antiquorum: Ռուսաստան։ Պուշկինի գեղարվեստի պետական թանգարան։ Roma. L'ERMA - di Breitschneider. 1997.15 էջ:ISBN 88-7062-991-0
**Լիտոխորոն** (հուն․՝ Λιτόχωρο), քաղաք և նախկին մունիցիպալիտետ Հունաստանում, Իմաթիայի հարավային մասում։ 2011 թվականի վարչական բարենորոգումից հետո համարվում է մունիցիպալական միավորումը և Դիոն-Օլիմպոս մունիցիպալիտետի կենտրոնը։ Քաղաքը տեղակայված է Օլիմպիոս լեռան ստորոտում, Թերմակիոս ծովածոցի արևմտյան ափին։ Քաղաքը հիանալի վայր է Օլիմպոս լեռը բարձրանալ ցանկացողների համար, քանի որ բոլոր երթուղիները սկսվում են քաղաքի հարավ-արևմտյան մասից։ Լիտոխորոյի ճանապարհը Օլիմպոս լեռան գագաթի մոտ մտնում է E4 եվրոպական քայլուղի։

Քաղաքից ոչ հեռու գտնվում է Սուրբ Օլիմպիական Դիոնիսիայի տաճարը։

Բնակչություն
------------

| Տարի | Բնակչություն | Մունիցիպիալ միավորում |
| --- | --- | --- |
| 1981 | 6,157 | - |
| 1991 | 6,667 | 6,864 |
| 2001 | 6,697 | 7,011 |
| 2011 | 6,995 | 7,259 |

Տրանսպորտ
---------

1960 թվականից քաղաքը կապված է մնացած Հունական Ազգային 1 ճանապարհին, որն անցնում է քաղաքի արևելքով։ 90-ական թվականների կեսերին ավտոճանապարհը արդիականացվեց և դարձավ 1 ավտոմայրուղու և եվրոպական E75 երթուղու մաս։ Քաղաքը կապվեց Կատերինիի ավտոբուսային կանոնավոր երթուղիներին, իսկ երկաթուղային կայանով ամեն օր ուղևորվում են երեք գնացքներ Սալոնիկ և Աթենք։ Երկաթուղային կայանը տեղակայված է Լիտոխորոյի կենտրոնից 6 կիլոմետր հեռավորության վրա։

Պատկերասրահ
-----------

* Տեսարան դեպի Օլիմպոսի բարձունքըՏեսարան դեպի Օլիմպոսի բարձունքը
* Այոս-Նիկոլոսի եկեղեցին ԼիտոխորոյումԱյոս-Նիկոլոսի եկեղեցին Լիտոխորոյում
* Քաղաքի կենտրոնական հրապարակըՔաղաքի կենտրոնական հրապարակը

Ծանոթագրություններ
------------------

1. ↑  Kallikratis law Archived 2018-11-13 at the Wayback Machine. Greece Ministry of Interior (հուն.)


|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Վաճառական Պանչենկոյի տուն** (ռուս.՝ Дом купца Панченко), տուն Ռուսաստանի Ռոստովի մարզի Կոնստանտինովսկ քաղաքում։ Կառուցվել է 1910 թվականին։ Այժմ տանը գործում է կենցաղի տուն։ Ըստ Մարզային տեսչության գլխավոր վարչության 2002 թվականի դեկտեմբերի 31-ի թիվ 124 հրամանի՝ շենքը ճարտարապետական հուշարձան է։

*Հասցեն՝* Ռոստովի մարզ, ք. Կոնստանտինովսկ, Կարտաշովի փողոց, տուն 35։

Պատմություն
-----------

19-րդ դարում - 20-րդ դարի սկզբին Ռոստովի մարզի Կոնստանտինովսկ քաղաքում բազմաթիվ շենքեր կառուցվել են էկլեկտիզմի ճարտարապետական ոճով։ Այս ոճը նույն շենքում միավորում է ռոկոկոյի, բարոկկոյի, Վերածննդի և մոդեռնի կառուցողական և դեկորատիվ տարրերը։ Նման ոճով կառուցված շինության օրինակ է վաճառական Պանչենկոյի երկհարկանի աղյուսե տունը, որը գտնվում է Կոնստանտինովսկ քաղաքի Կարտաշովի փողոցում։ Այս տունը կառուցվել է 1910 թվականին առաջին գիլդիայի ռոստովցի վաճառական, թղթի ֆաբրիկաների և Գրուշևսկի ածխահանքերի սեփականատեր, Դոնի Ռոստովի ժառանգական պատվավոր քաղաքացի Իվան Ստեպանովիչ Պանչենկոյի միջոցներով՝ օրորդաց ռեալական վարժարանի համար։ Այնտեղ գործում էր նաև դեղատուն։

Իվան Ստեպանովիչ Պանչենկոն եղել է հասարակական գործիչ, Ռոստովի քաղաքային դումայի Ալեքսանդր II-ի հուշարձանի կառուցման կոմիտեի անդամ, Նիկոլաևյան քաղաքային հիվանդանոցի շենքերի կառուցման կոմիտեի անդամ, Ռոստովի քաղաքային դումայի երկարամյա իրավասու։ Վաճառականի գումարներով կառուցվել են եկեղեցիներ և հիվանդանոցներ։ Նրա կինը՝ Կապիտոլինա Սեմյոնովնան, եղել է Դոնի Ռոստովի Եկատերինյան օրորդաց վարժարանի պատվավոր խնամակալը։

Ժամանակին շենքի առաջին հարկում էին գտնվում Վալենտինովիչի պահեստն ու դեղատնային խանութը, այստեղ կարելի էր նաև ստանալ բժշկական օգնություն։ Տան երկրորդ հարկը զբաղեցրել է օրորդաց ռեալական վարժարանը։

Ներկայումս Հոկտեմբերի 25-ի և Կարտաշովի փողոցների խաչմերուկում գտնվող տանը կենցաղի տուն է։ Համաձայն Մարզային տեսչության գլխավոր վարչության 2002 թվականի դեկտեմբերի 31-ի թիվ 124 հրամանի՝ վաճառական Պանչենկոյի տունը տարածաշրջանային նշանակության ճարտարապետության հուշարձան է։

Նկարագրություն
--------------

Վաճառական Պանչենկոյի երկհարկանի աղյուսե տունը կառուցվել է էկլեկտիզմի ոճով։ Տունը թեք է անկյունային մասում, երկու հարկերը կոպտատաշ քարից են, ունի միջհարկային քիվ, որմնասյուներ, պսակող քիվ, զարդաքիվերով ուղղանկյունաձև պատուհաններ։ Շենքն ունի երկու մուտք՝ երկու փողոցների կողմից։ Հոկտեմբերի 25-ի և Կարտաշովի փողոցների երկու ճակատներն էլ նույնն են։

Ծանոթագրություններ
------------------

1. ↑  Панченко Иван Степанович
2. ↑  Глазычев В. Л. Архитектура. Энциклопедия. — М.: Дизайн. Информация. Картография; Астрель; АСТ, 2002. — 672 с. — ISBN 5-17-005418-1.

Արտաքին հղումներ
----------------

* Дом купца Панченко
* Архитектурная память Константиновска